बैंकिंग क्षेत्र के जानकारों का कहना है कि पिछले साल के मुताबिक इस साल एनबीएफसी के कारोबार में औसतन 15 फीसदी की बढ़ोतरी हुई है जबकि पिछले एक महीने में कारोबार में 30 फीसदी से ज्यादा की बढ़ोतरी दर्ज की गई है। एडलवाइस के अध्यक्ष अनिल कोथुरी कहते हैं कि सार्वजनिक बैकों से निराश लोग एनबीएफसी की तरफ आ रहे हैं। सार्वजनिक बैंक कागजी नियम कायदों पर चलते हैं जबकि एनबीएफसी जमीनी हकीकत दे रहे हैं, हम उन लोगों को भी कर्ज देते हैं जिनका पहले से बैंकिंग रिकॉर्ड मजबूत नहीं है या फिर नहीं है। कर्ज देते वक्त देखा जाता है कि ये जो कर्ज ले रहा है वह वापस कर पाएगा या नहीं। जैसे टैक्स वाले या फिर सब्जी विक्रेता के पास कुछ कागजों की कमी होती है लेकिन वह कर्ज चुकाने में सक्षम होता है। रियल्टी सेक्टर बुरे दौर से गुजर रहा है, सार्वजनिक क्षेत्र के बैंक छोटे बिल्डरों को कर्ज देने में आनाकानी करते हैं जबकि एनबीएफसी कर्ज दे रहे हैं लेकिन कर्ज देते समय उनसे गारंटी में कुछ संपति बैंक अपने पास रख लेते हैं जिससे कर्ज डूबने की संभावना बहुत कम हो जाती है।